उधर मुरादाबाद में जीआरपी, आरपीएफ व मुरादाबाद क्राइम ब्रांच ने अवध असम एक्सप्रेस में छापेमारी कर किशोर समेत सात बच्चे बरामद कर मानव तस्करी का भंडाफोड़ किया। पूछताछ के बाद आरोपित तस्कर को भी धर दबोच लिया गया। तस्कर का दावा है कि वह इन बच्चों को बिहार से राजस्थान में सीकर के मदरसे में ले जा रहा था। सभी बच्चों की उम्र आठ से 10 वर्ष के बीच है। बच्चे बिहार के कटिहार के बनियाटोला भेलागंज के रहने वाले हैं। सभी को सीकर के एक मदरसे में पढ़ने के लिए ले जाया जा रहा था, लेकिन पुलिस उसकी दलील से संतुष्ट नहीं है।